CONTRA-IN FOS 

_ Butlletí Setmanal de Contra-lnformació _ 

Número 487. Setmana del 24 al 30 d'octubre de 2007 

El govern espanyol pagarà a la multinacional Paramount 580.000 eurosen concepte de 30.000 còpies del qüestionat documental «Una verdad incòmoda» de l'ex vicepresident dels Estats Units Al Gore. 


Vbnat con™ l'bpeculació 


M ÉS d'una desena de ferits després de dues càrregues policials salvatges 

Les UPAS desallotgen amb brutalitat quatre famílies 
resistents de les Cases Barates de Bon Pastor 

L'Aiuntament aconsegueix liquidar la primera fase de la remodelació amb mà de ferro 


0 KUPACIÓ I centres socials 


Desallotjat fora de plaç el CSO Ruïnamàlia 

El termini per executar l'ordre pels mossos caducava el dia 15 d'octubre 


Bon Pastor/ Barcelona.- Dimecres 17 l'ame¬ 
naça era imminent i finalment, divendres 19 
a les 9 del matí, agents de les UPAS de la 
guàrdia urbana van irrompre a les Cases 
Barates i van desallotjar amb violència, les 
quatre famílies resistents i el grup de per¬ 
sones solidàries que s'hi havia concentrat a 
les portes. Les UPAS, sota una ordre il·legal 
de desallotjament ja que encara hi ha recur¬ 
sos per resoldre, van carregar contra el grup 
de gent amb el resultat de més d'una desena 
de persones ferides entre gent jove, gent 
gran, les famílies desallotjades i periodistes. 
Feia dos dies que els i les veïnes estaven con¬ 
vocant concentracions a les 8h del matí 


davant de les cases afectades de la primera 
fase, per poder fer front al desallotjament, 
previst per al dimecres 17. Aquest mateix dia, 
els i les afectades van posar recurs contra el 
desallotjament, ja que era il·legal, perquè 
encara estan esperant un contenciós per 
resoldre del que el tribunal no s'ha pronun¬ 
ciat. Poques hores va trigar el jutge de 
l'Audiència Provincial per denegar-lo, i ràpi¬ 
dament van interposar un altre recurs al 
Tribunal Superior de Justícia de Catalunya. 

Brutalitat policial 

Des de primera hora del matí, les UPAS van 
començar a entrar a les cases esbotzant la 


porta i fent-ne fora la gent que hi vivia. A les 
12 del migdia, hora en què hi havia convoca¬ 
da una roda de premsa des del dia anterior, 
va esclatar la tensió acumulada i els anti- 
avalotsvan carregar brutalment contra totes 
les persones presents. La tensió va continuar 
durant tot el dia I, a la tarda, amb menys 
gent concentrada, diverses excavadores van 
començar a tirar a terra els sostres de les 
cases. Per altra banda, qui s'ho mirava tot de 
ben aprop eren la resta de veïnat afectat pel 
pla de Cases Barates, gairebé 600 famílies, a 
les quals l'Ajuntament ha donat una lliçó del 
que pot succeir si no s'accepten les seves 
condicions de negociació. 

Agraïments dels veïns de les Cases Barates 
Els veïns i veïnes desallotjats, des d'un hotel 
i a l'espera de ser traslladats en pisos, van 
emetre un comunicat en què mostraven el 
seu agraïment «... a totes les persones que 
han intervingut en solidaritat amb la nostra 
lluita el dia en què, utilitzant una ordre de 
desallotjament sense valor legal, els anti- 
avalots de la guàrdia urbana han acabat amb 
les nostres cases. A totes les persones que 
han patit cops, insults, amenaces, intimida¬ 
cions, demanem que presentin denúncies. A 
totes i a tots demanem que ens continuïn 
acompanyant, ja que la lluita de Bon Pastor 
acaba de començar. (...) La brutalitat policial 
del divendres va tenir una finalitat molt 
clara: espantar als veïns de les 600 cases 
barates perquè ningú s'atreveixi a reclamar 
els seus drets». 

Veïnat en resistència de Bon Pastor 

El Raval/ Barcelona.- Dimecres 17 d’octubre a 
les 8.15 del matí es va iniciar el desallotja¬ 
ment dels habitatges i el Centre Social 
Okupat i Autogestionat Ruïnamàlia, situat al 
carrer Reina Amàlia libis, al barri del Raval de 
Barcelona, amb un dispositiu de 10 fur¬ 
gonetes d’antiavalots dels mossos 
d’esquadra. Des dels col·lectius i persones 
que hi vivien i feien ús del centre social es 
van preparar accions de resistència al desal¬ 
lotjament. Hi havia dues persones penjades 
des de la tercera planta de l'edifici, altres 
dues estàven encadenades a un bidó dins de 
la casa, mentre el grup que es mantenia 
dormint a l'habitatge continuava dins donant 
suport i explicant la situació a les forces poli¬ 
cials. Els mossos d'esquadra en cap moment 
van mostrar l'ordre judicial que els autoritzés 
a realitzar el desallotjament I cal recordar 
que l’ordre rebuda al CSO Ruïnamàlia era 


Sants/ Barcelona.- Prop d'un miler de per¬ 
sones es van manifestar dissabte 20 al matí, 
pels carrers de Sants, en defensa del CSA 
Can Vies per demanar que TMB, empresa 
que detenta la propietat de l'immoble, aturi 
la demanada que ha interposat contra el 
CSA. A les 12 del migdia, la Colla Bastonera 
de Sants i els Diables de Sants donaven el 
toc de sortida de la manifestació, que 
durant més de dues hores va recórrer els 
carrers d'aquest barrí de Barcelona. 
Pancartes contra la construcció de la Torre 
M alaia al carrer Sant Antoni, membres de la 
Plataforma pel Soterrament de les Vies, de 
les associacions de veïns i veïnes del barrí i 
membres de col·lectius i entitats d'altres 


molt clara, el desallotjament s’havia de real¬ 
itzar la primera quinzena del mes d'octubre i 
dimecres era dia 17. Els propietaris de la finca 
havien demanat, el dia 10 d'octubre, una 
ampliació del plaç per a desallotjar de 15 
dioes més, però el jutge no havia contestat a 
aquesta demanda, que va ser notificada als 
advocats defensors el dijous 18 a la tarda. 
Així doncs una vegada més la policia segueix 
el mateix joc polític que les institucions, amb 
complicitat cega amb els propietaris especu¬ 
ladors. En aquesta línia, el judici realitzat 
semblava més aviat una farsa, una pantomi¬ 
ma final d'un procés ple d'irregularitats. La 
persona imputada no tenia advocat, i ningú 
del Centre Social o de l’habitatge del libis va 
ser tingut en compte en aquest procés legal. 
Els mossos d'esquadra van trigar unes 4 hores 
en desallotjar totalment l'edifici okupat, 
mentrestant un grup creixent de persones es 


barris i pobles han acompanyat la marxa. En 
el seu recorregut, encapçalat per una pan¬ 
carta a la que es podia llegir «Aturem la 
Demanda, Can Vies és del Barri», la mani¬ 
festació es va aturar davant de la seu del 
Districte de Sants-Montjuïc on es va llegir 
un comunicat criticant la gestió de 
l’Ajuntament en matèria de política urbanís¬ 
tica i en relació els espais pels joves. També 
es va exigir a l'Ajuntament què, en tant que 
responsable de l'empresa Transports 
Metropolitans de Barcelona, retiri la deman¬ 
da que aquesta empresa té interposada des 
del 12 de maig del 2006 contra el CSA Can 
Vies. Un Centre Social que amb més de deu 
anys de vida í activitat al barri de Sants ha 


va anar concentrant per solídaritzar-se, i 
protestar per aquest nou desallotjament, al 
mateix carrer Reina Amàlia, tant a la canton¬ 
ada amb el carrer la Cera com amb la plaça 
Folch i Torres. Aquí també es van viure 
moments de forta tensió quan els mossos 
van intentar identificar una persona de la 
concentració que protestava pels fets 
il·legals que s'estaven produint. Això va 
provocar una càrrega dels mossos contra la 
gent concentrada i algunes persones van 
resultar ferides. Dos d'elles van ser identifi¬ 
cades pels mossos que, segons van dir, les 
acusaran d'atemptat a l'autoritat. A les 
20:00h una cercavila d’unes 150 persones va 
recórrer els carrers del Raval per denunciar 
l'impunitat policial i la màfia immobiliària, 
així com per continuar reivindicant l'oku- 
pació dels espais buits de la ciutat. 

demostrat ser un espai de referència tant 
polític com cultural i social pel jovent i pel 
teixit associatiu d'aquest barri. 

La marxa va finalitzar amb un parlament des 
del terrat del CSA que va recordar que el 
judici previst pels propers dies 25 i 26 d'oc¬ 
tubre a l'Audiència Provincial de Barcelona 
s'ha posposat fins al proper gener. En aquest 
parlament han participat una membre de 
l'Assemblea del CSA i un representant del 
Plataforma de Suport al CSA Can Vies, que ja 
agrupa a més d'una vintena d'entitats i asso - 
ciacions del barri i de la resta de la ciutat. 
M és informació: www.barrisants.org. 

Comissió de Premsa del CSA Can Vies 
+Contra-lnfos 23/10/ 07 



Se SUSPÈN EL JUDICI INTERPOSAT PER TM B CONTRA EL CSA FINS AL PROPER GENER 

Èxit de la manifestació en defensa del CSA Can Vies 















Trobada de lluites veïnals al 
Forat de la Vergonya 

Una quinzena de col·lectius participen de la jornada 


Fora la llei d'estrangeria 


El proper dissabte 27 a les 12 h a la plaça sant jaume 

Concentració contra el control 
d'expulsió d'immigrants 



Al final de la manifestació diverses persones van llegir comunicats des de dalt el CSA 


Intent de desallotjament al Forat 

La vivenda es troba al carrer Giralt i té ordre judicial 


La Ribera/ Barcelona.- El passat dissabte 20 
d'octubre va tenir lloc la trobada de barris 
en lluita al Forat de la Vergonya, en la que 
participaren una quinzena de col·lectius veï¬ 
nals en conflicte amb les polítiques urbanís¬ 
tiques de les administracions. Aquests 
col·lectius foren: Fòrum Ribera-Besós, 
Plataforma de Veïns en Defensa de la 
Barceloneta, Associació de Veïns de l'Òstia, 
Plataforma Veïnal de la Trinitat Vella, 
Plataforma Popular contra el Pla Caufec, 
Coordinadora contra l'especulació del 
Raval, AAVV Can Ricart, Néts i netes del 
barri i Avis del barri, Associació de propi¬ 
etaris afectats "1 de 9” de Torre Baró, 
Plataforma d'Entitats i Veïns de la Mina, 
KOP-Alta Tensió del Prat, Assemblea de barri 
de Sants-Can Vies, Assemblea contra 
l'especulació de Sant Andreu, Grup 
d'Investigació sobre la participació, Col·lec¬ 
tiu Forat de la Vergonya. 


Les Corts/ BARCELONA.-La Plataforma veïnal 
de les Corts refusa la possibilitat de fer 
compatibles la construcció d'equipaments i 
habitatges en els terrenys del miniestadi 
del F.C. Barcelona. La plataforma veïnal es 
va reunir el passat dilluns dia 8 d'octubre 
per avaluar els resultats de la roda de 
premsa del dia 4 a la Federació 
d'Associacions de Veïns i Veïnes de 
Barcelona, que va tenir un gran èxit de 
difusió i on es deixà dit de forma molt clara 
quina era la postura dels veïns sobre aque¬ 
st tema. A l'esmentada reunió es va anal¬ 
itzar l’estratègia a seguir en el futur, i per 
unanimitat, un cop més, es va refusar la 
possibilitat de la requalificació dels ter¬ 
renys del miniestadi per construir-hi habi¬ 
tatges, a la vegada que es considerava raon¬ 
able acceptar la remodelació de l'estadi 
d'acord amb el projecte aprovat, sempre 
que el seu finançament fos a càrrec del 
club, mitjançant el seu patrimoni o de la 


La jornada s'inicià pel matí amb la plantada 
de paradetes, exposicions í la retransmissió 
per ràdio Contrabanda de les experiències 
de les diferents lluites veïnals, programa que 
ja es pot escoltar per internet. Després de 
dinar unes riques paelles la tarda va contin¬ 
uar amb el plat fort, un debat que tractava 
de trobar estratègies í respostes conjuntes a 
les tàctiques mafioses que empleen els ajun¬ 
taments. Destacar la participació dels 
veïns/ es del Bon Pastor, desallotjats il·legal¬ 
ment el divendres anterior i la presentació 
del document" A Barcelona la participació 
canta" (participacio@mail.moviments.net) 
on s'analitzen els procesos participatius a 
diferents barris de Barcelona i que conté una 
recepta participativa, així com un manual de 
defensa. L'espai del Forat de la Vergonya va 
ser totalment recuperat pel veïnat en retirar 
les valies que encara el tancaven. 

manera que creguin més convenient per als 
seus interessos, però mai a càrrec del patri¬ 
moni de la ciutat i dels seus ciutadans. Amb 
aquesta requalificació Barcelona perdria 
una important superfície d’equipaments i 
la nostra ciutat no es pot permetre aquest 
luxe. El Pla General Metropolità (PGM) de 
Barcelona, aprovat l'any 1976, inclou l'ex¬ 
igència de cessions de sòl per a ús col·lec¬ 
tiu i les denomina zones d'equipaments: 
escoles, biblioteques, centres sanitaris, 
instal·lacions esportives, edificis culturals, 
centres cívics etc. Creiem que l'Ajuntament 
no pot prendre decísionsque hipotequin el 
futur de la qualitat de vida dels ciutadans 
de Barcelona. No es poden edificar habi¬ 
tatges allí on es deuen construir equipa¬ 
ments, sense un pla que demostri que no 
són necessaris. I a veure qui s'atreveix a dir 
que sobren equipaments a Barcelona. 

La Plataforma veïnal de les Corts + 

Barcelona.- «Les condicions de vida dels i de 
les immigrants a Espanya poden empitjorar. 
A la discriminació i al maltractament que 
significa la falta de papers, les feines 
precàries i la falta de drets democràtics, 
poden afegir-se noves mesures d'aquí a poc 
temps. El govern espanyol vol imposar a tots 
els immigrants expulsats un nou "protocol 
de seguretat" que preveu l’embarcament en 
avions de totes les persones a expulsar lli¬ 
gades amb "llaços de seguretat", "grillons 
metàl·lics", “caputxes", "cascs" i "camises de 
força". Des de les entitats convocants afir¬ 
men que «les expulsions no aturaran els 
fluxos migratoris, però sí que provocaran 
sens dubte més morts, sofriments i vexa¬ 
cions contra els éssers humans». Com a 
exemple està la recent mort de l'immigrant 


Canada Real/ Madrid.- La Canada Real 
Galiana és un assentament de barraques i 
vivendes il·legals des de fa 40 anys. Una 
villa misèria a les afores de la ciutat. I com 
en els assentaments en els que hi viu gent 
pobre i diferent, les incursions policials es 
fan com si es tractés d'una acció militar de 
càstig. Després de que el passat 9 d’octubre 
ja fossin derruïdes 25 vivendes, així va ser el 
passat dijous, 12 de’octubre, per a executar 
una sentència per construcció il·legal que 
va acabar amb forts enfrontaments amb els 
veïns i veïnes de la barriada que van acabar 


nigerià Osamuyia Aikpitanhí, a conseqüèn¬ 
cia de l’asfíxia produïda per la brutal 
actuació de diversos agents de policia, que 
el van lligar i emmordassar durant el vol per 
a la seva expulsió. A més el Senat ha elabo¬ 
rat una proposició de Llei que preveu la 
desaparició de l’arrelament de 3 anys, l'am¬ 
pliació a 70 dies de presó en els centres d'in¬ 
ternament i sobretot la prohibició de l'em¬ 
padronament per als sense papers. Aquesta 
última mesura és especialment greu perquè 
significaria que els immigrants sense papers, 
més d'un milió de persones, no podrien 
accedir ni a la sanitat ni a l'educació. 

Per tots aquests motius es convoca a una 
concentració, el dissabte 27 d'octubre a les 
12h„ a la Plaça Sant Jaume de Barcelona.» 

amb detinguts, ferits i gent colpejada. Els 
desallotjaments han de continuar propera¬ 
ment i, després de lo succeït, alguns sindi¬ 
cats policials demanen represàlies contra 
aquells que defensaven les seves cases i 
l’expulsió del país dels responsables. El 
proper dissabte 27, els propis veïns i veïnes 
han convocat una manifestació contra els 
enderrocaments i a favor dels drets 
humans, a les 12h davant de la Junta 
M unicipal de Villa de Vallecas. 

Madrid Indymedia 


La Ribera/ Barcelona.- Cap a les 11 del matí 
del passat divendres 19, van presentar-se els 
secretaris judicials per tal d’efectuar el 
desnonament d'un pis okupat del carrer 
Jaume Giralt n Q 7. Una petita concentració i 
la negativa a marxar del pis per part dels 
seus ocupants han aconseguit paralítzar-lo 
de moment, tot i que els propietaris de la 
finca i els secretaris judicials han amenaçat 
amb tornar acompanyats dels mossos. 

A aquest bloc del carrer Jaume Giralt, al 
costat del Forat de la Vergonya, s'està vivint 


Torredembarra/ Baix Gaià.- El passat 22 de 
juliol es celebrà a l'ajuntament un ple on 
un dels punts més calents a tractar era una 
moció sobre el projecte urbanístic 
Muntanyans II. Al ple assistiren persones 
de diversos col·lectius amb l'objectiu de 
realitzar un acte de protesta amb pancar¬ 
tes i cartells per mostrar el rebuig al pro¬ 
jecte que s’havia de votar. Membres de la 
policia local van obligar a marxar els joves 
de l’Ajuntament per la força. Els agents 
portaren els joves a la comissaria per tal 
d'identíficar-los. No obstant, el jove citat 
va negar-se a donar-li el DNI a l'agent, ja 
que, considerà que aquest era un docu- 


una situació de mobbing immobiliari per 
part dels seus propietaris, la immobiliària 
Infomobles.s.l., que presiona als seus habi¬ 
tants per a que marxin per quatre duros i a 
qui es queda els obliga a viure en l'estat de 
complet abandó de la finca. Des de fa un 
any, unes quantes persones han okupat 3 
dels pisos abandonats I ara el propietari, 
Àngel Sapera Gílbau, gerent d'Infomobles, 
pretén fer-los fora. Des de jaume Giralt es 
demana d'estar atents a les convocatòries. 

ment personal i intransferible, però tam¬ 
poc es negà a identificar-se. Mesos 
després, aquest jove ha estat citat el 22 
d'octubre als jutjats del Vendrell per 
declarar acusat de desobediència a l'au¬ 
toritat. Per aquest motiu, l'Assemblea de 
Joves del Baix Gaià, la CAJEI i el col·lectiu 
antirepressiu Alerta Solidària ha convocat 
dues concentracions per recolzar el jove. 
La primera, es realitzarà el diumenge a les 
12 del migdia a la Plaça de la Vila de 
Torredembarra. I la segona, davant dels jut¬ 
jats del Vendrell, el dilluns a 2/ 4 d’l del 
migdia, la mateixa hora del judici. 

Dissabte27 d'octubre - 18h rambla delpoblenou / pereiv 

M arxa a la presó de Wad Ras 

Ajuts econòmics al Contra-lnfos 


El FC Barcelona especula amb 
els terrenys del MiniEstadi 

La Plataforma veïnal de les Corts rebutja el pla 


La Canada és un assentament de barraques des de fa 40 anys 

Brutal desallotjament policial a 
la Canada Real de Madrid 

Forta resistència dels veïns i veïnes 


En DEFENSA DELS ESPAIS NATURALS 


Jutjat per protestar en un ple 






















Repsol vessa 500 litres de cru al 
mar davant de Tarragona 


Prbos I PRESES B'l LLUrTA 


LLUITES LABORALS 


Empresonada de nou la militant 
del PCE (r) Fina Garcia Aranburu 


LAjuntament de Barcelona 
condemnat per contractes il·legals 


Madrid.- La presa política militant del PCE(r) 
greument malalta, Fina García Aranburu, ha 
estat de nou duta a la presó d’Alcalà Meco, 
després de diverses setmanes hospitalitzada 
en dos centres de Madrid, el del Príncipe 
Felipe í el Carlos III. Fina ha patit diverses 
angines de pit greus í esquimies cardíaques, 
í tot i que cada dia es troba més feble física¬ 
ment, ha estat de nou empresonada. En 
aquestes noves hospitalitzacions (la sisena 
des de la seva extradició i empresonament 
il·legal a Espanya la primavera del 2006) els 


Col·lectius i contrainformació 


metges civils s'han esforçat sobremanera a 
fer tot tipus d’anàlisi i proves que a Fina se li 
estaven negant en les circumstàncies d’em¬ 
presonament i aïllament que sofria. Ara 
torna a estar a la presó de Meco, i suposem 
que per a evitar un desenllaç que 
Institucions Penitenciàries no volgués per 
res del món a 5 mesos de les eleccions gen¬ 
erals, ha instal·lat en la seva cel·la a una com¬ 
panya seva, per a estar amb ella les 24 hores 
del dia. 

Barcelona.- El Tribunal Suprem de Justícia 
no ha admès el recurs de casació presentat 
per l'Institut M unicípal de Parcs i Jardins de 
Barcelona contra la sentència del Tribunal 
Superior de justícia de Catalunya que con¬ 
demna a l'Institut Municipal de 
l'Ajuntament de Barcelona per con¬ 


tractació fraudulenta, segons la llei. Aquest 
fet costarà a l'Ajuntament la xifra de 
60.000 € en concepte d'indemnítzcións 
pels cinc treballadors acomiadats que van 
denunciar la il·legalitat dels seus con¬ 
tractes. 

Tarragona.- Poc abans de les lldel matí del 
dimarts 23 d'octubre es van vessar uns 470 
litres de petroli davan de les costes de la 
ciutat de Tarragona. Segons el Centre 
d’Emergències de Catalunya, el petroli 
provenia d'una monoboia que forma part de 
les instal·lacions de Repsol YPF al port de 
Tarrragona, i que estava sent reparada. Una 


hora després del vessament el Centre 
d’Emergències de Catalunya va decidir acti¬ 
var la fase d’alerta del pla especial per con¬ 
taminació accidental de les aigües marines. 
Al tancar l'edició del Contra.lnfos encara no 
se sabia l'abast del vessament i ni si estava 
controlat per les barreres flotants que s'hi 
havien col·locat. Contra-lnfos23/10/ 07 


Els conductors d'autobusos 
denuncien la falta de descansos 


Concentració el proper 30 d'octubre a Sant Feliu 

Acte contra la incineració de 
residus alsforns cimenters 


Info-Usurpa 500 números, de què? 

Dissabte 23durant tota la nit al CSO Marici Weu 


Barcelona.- Davant els rumors i la festa anun¬ 
ciada pel col·lectiu de contrainformació Info- 
Usurpa pel proper dissabte dia 23 al CSO 
Marici Weu al c/ Mare de Deu de la Salut,59, 
cal dir que ni de bon tros han arribat al 500 
números encara, ja que tots i totes recor¬ 
dareu aquells calorosos estius en que durant 
el mes d'agost només sortia el Contra-lnfos ja 
que la gent de l'Usurpa estava de vacances, 
des de quan la contrainformació fa vacances?. 
El que passa es que davant el descontrol de 
gent que ha passat durant aquest anys a for¬ 


mar part del col·lectiu que edita aquest mural 
setmanal, doncs és normal que hagin perdut 
el compte i per arrodonir ara diguin que han 
arribat al 500 números. Ja ho dèiem en el 
Contra-lnfos n s 123 ho podeu consultar a la 
nostra web i recordar-vos que nosaltres, la 
gent que dia a dia, mes a mes (a l’agost també) 
fem el Contra-lnfos si que estem a punt d'ar¬ 
ribar als 500 números, en duem 487, només 
falten tretze setmanes. Així que ja us avis¬ 
arem de la nostra festa. 

laietes contrainfòmanes23/10/ 07 


Dijous 25 d'octubre a les ]9.30h - plaça de l'església - cornellà 

Contra els abusos del poder 

Dissabte27d'octubre - 12h campillo delavirgen - Torre Baró> 

Trobada veïnal a Torre Baró 

Dissabte 27 d'octubre a les 12h - plaça sant jaume - <M>jaume I 

Concentració «No a les expulsions» 

DE L'iAL 3DE NOVEMBRE - TOT EL DIA A L'EUSKAL ETXEA- C/ MONTCADA 

Trobada «Xarxa contra l'honnofòbia» 


CONFAVC i Aire Net van organitzar l'acte 


Barcelona.- Dilluns 22 d’octubre de 2007, la 
Secció sindical de la CGT d’Autobusos de 
TMB va entregar una carta a Assumpta 
Escarp, presidenta de TMB i Regidora de 
Prevenció, Seguretat i Mobilitat del 
Ajuntament de Barcelona per recordar-li 
que des de fa nou mesos no contesta a les 
demandes de diàleg sobre diferents qües¬ 
tions que afecten a la plantilla d'Autobusos 
de TMB. A lavegada.se li va tornar a dema¬ 
nar una reunió per tractar el tema de la 
manca de descansos que pateixen el con¬ 
ductors d’Autobusos de TM B. Volem recor¬ 
dar que el col·lectiu de conductors de TM B 
realitza només 5 dies de descans al mes. 
Treballa sis dies a la setmana, comença i 
acaba la seva jornada laboral en dos llocs 
diferents de la ciutat i tots els conductors i 
conductores suplents coneixen el seu horari 


i la linea en la que han de conduir el dia 
següent només amb un dia d’antelació. 

Per això els propers dies els conductors por¬ 
taran una xapa penjada en protesta per 
aquesta situació de falta de descans que 
està creant un alt nivell de tensió entre els 
conductors i conductores que ha fet dis¬ 
parar totes les alarmes pel nivell d'agres¬ 
sions que patim com a col·lectiu. El compli¬ 
cat tràfic de la ciutat, la tardança entre 
autobusos deguda a la gestió de segons 
quines línies, fent que la desesperació d'al¬ 
guna gent es tradueixi en agressivitat i la 
pèrdua del respecte cap a la figura del con¬ 
ductor, ha derivat en agressions cap al con¬ 
ductor i conductora. (35 agressions físiques 
al 2006,28 fins al dia d'avui. En relació a les 
agressions verbals no hí ha constància. 

CGT + Contra-lnfos 23/10/07 


Sant Feliu/ Baix Llobregat.-EI president de 
la Confederació d'Associacions de veïns de 
Catalunya, Joan Martínez León va donar a 
conèixer les conclusions principals 
derivades de la participació en les proves 
pilots de crema de llots de depuradora, en 
que aquesta entitat va participar al llarg de 
2005. Segons ell en primer lloc cal man¬ 
tenir la salut, per això, "qualsevol producte 
ha de portar el seu projecte d'estudi amb 
una participació de Sanitat”, cosa que fins 
ara no s'ha fet, a més "les entitat ciu¬ 
tadanes han de tenir veu i accés a la infor¬ 
mació i supervisió del projecte". Joan 
Martínez León va fer una crida a les asso¬ 
ciacions de veïns d'arreu on hi ha conflictes 
similars al de Sant Feliu, a participar i 
mobilitzar-se per aturar una iniciativa on 
tan sols queden reflexats els interessos de 
l'administració i la patronal cimentera, 
sense tenir en compte la salut de les per¬ 
sones. Pel que fa a la participació de la 


CONFAVC a les proves pilot amb llots de 
depuradora que tingué lloc a Sant Feliu 
l'any 2005, va posar de manifest que la 
Sanson no reunia les condicions 
necessàries per fer les proves pilot i que 
aquestes és van fer al marge de la legalitat, 
la Sanson ja generava molts problemes i 
contaminació abans de les proves, per tant 
aquests es van incrementar amb les proves. 
El Departament de Medi Ambient i 
Habitatge, ha de donar el vist i plau a la 
incineració de residu a la Sanson a partir 
del proper dia 30 d'octubre en un termini 
de deu dies. Si l'administració no es pro¬ 
nuncia, s'entén que hi ha silenci adminis¬ 
tratiu, I per tant es pot donar inici a la 
incineració de residus. Pel mateix dia 30 
d’octubre s'ha convocat una concentració a 
les portes de l'Ajuntament en demanda de 
la moratòria. El document de moratòria es 
pot trobar a: airenet.es 

Aire Net +Contra-lnfos 23/10/ 07 


De juny a NOVEMBRE - WWWSINDOMINIO .NET/ MARXAMAQUIS 

X M arxa d'Homenatge als maquis 


Butlletí setmanal 

Gontra-Infos 


Tel: 93.530.68.76 

Correu electrònic: 
«zitzania@sindominio.net» 


^L'oratge de la setmana vinent 

Una petita gota freda en alçada tornarà a instal·lar-se davant de les costes de Catalunya a partir de dijous a la 
matinada. Les pluges més fortes podran caure a les Illes Balears, però s’haurà de seguir l’evolució per saber si 
plourà molt o poc a Catalunya. A partir de divendres s’aclarirà el cel i l’ambient serà assoleïat el cap de setmana. 
















































